Document ID: 31992R1038

ΚΑΝΟΝΙΣΜΟΣ (ΕΟΚ) αριθ. 1038/92 ΤΗΣ ΕΠΙΤΡΟΠΗΣ της 27ης Απριλίου 1992 για τη θέσπιση οριστικών μέτρων όσον αφορά την έκδοση πιστοποιητικών ΣΜΣ για τις συναλλαγές με την Πορτογαλία στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 252 παράγραφος 3,
τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού που εφαρμόζεται στις συναλλαγές (1), όπως τροποποιήθηκε τελευταία από τον κανονισμό (ΕΟΚ) αριθ. 3296/88 (2), και ιδίως το άρθρο 7 παράγραφος 1,
Εκτιμώντας:
ότι ο κανονισμός (ΕΟΚ) αριθ. 3810/91 της Επιτροπής της 18ης Δεκεμβρίου 1991 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές ορισμένων προϊόντων στον τομέα του βοείου κρέατος τα οποία προέρχονται από την Κοινότητα, με τη σύνθεσή της στις 31 Δεκεμβρίου 1985, και τα οποία προορίζονται για την Ισπανία και την Πορτογαλία, καθώς και για την κατάργηση των κανονισμών (ΕΟΚ) αριθ. 4026/89 και (ΕΟΚ) αριθ. 3815/90 (3) καθόρισε, ιδίως, τα ενδεικτικά ανώτατα όρια που εφαρμόζονται στον τομέα του βοείου καθώς και τις μέγιστες ποσότητες για τις οποίες μπορούν να εκδοθούν πιστοποιητικά ΣΜΣ ανά δίμηνο-
ότι τα πιστοποιητικά ΣΜΣ που εκδόθηκαν ύστερα από αιτήσεις που υποβλήθηκαν από 30 Μαρτίου έως 2 Απριλίου 1992 στην Πορτογαλία εξήντλησαν το τμήμα του ενδεικτικού ορίου που ισχύει για το δεύτερο δίμηνο του 1992 για τα φρέσκα και κατεψυγμένα βόεια κρέατα-
ότι η Επιτροπή, κατά συνέπεια, ενέκρινε με τη διαδικασία του επείγοντος τα κατάλληλα συντηρητικά μέτρα με τους κανονισμούς (ΕΟΚ) αριθ. 907/92 (4)- ότι, λαμβάνοντας υπόψη την κατάσταση της αγοράς, δεν επιτρέπεται αύξηση του ανώτατου ενδεικτικού ορίου-
ότι, βάσει των οριστικών μέτρων που αναφέρονται στο άρθρο 252 παράγραφος 3 της πράξης προσχώρησης, θα πρέπει, προκειμένου να αποφευχθεί οποιαδήποτε στρέβλωση στην αγορά, να ανασταλεί οριστικά η έκδοση των πιστοποιητικών-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η έκδοση πιστοποιητικών ΣΜΣ αναστέλλεται έως τις 30 Απριλίου 1992 για τα φρέσκα και κατεψυγμένα βόεια κρέατα.
2. Οι αιτήσεις πιστοποιητικών ΣΜΣ μπορούν να επανυποβάλλονται από τις 20 Απριλίου 1992.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Απριλίου 1992.

Labels: 3
18
17